32010R0674
L 196/23
SLUŽBENI LIST EUROPSKE UNIJE
23.07.2010.
UREDBA (EU) br. 674/2010 EUROPSKE SREDIŠNJE BANKE
od 23. srpnja 2010.
o izmjeni Uredbe (EZ) br. 63/2002 (ESB/2001/18) o statistici kamatnih stopa koje monetarne financijske institucije primjenjuju na depozite i kredite kućanstava i nefinancijskih društava
(ESB/2010/7)
UPRAVNO VIJEĆE EUROPSKE SREDIŠNJE BANKE,
uzimajući u obzir Uredbu Vijeća (EZ) br. 2533/98 od 23. studenoga 1998. o prikupljanju statističkih podataka od strane Europske središnje banke (1), a posebno njezin članak 5. stavak 1. i članak 6. stavak 4.,
budući da:
(1)
Potrebno je dodatno procijeniti kvalitetu minimalne veličine nacionalnog uzorka koji je utvrđen definiranim kriterijima te je stoga potrebno produljiti relevantno prijelazno razdoblje radi proučavanja tog pitanja.
(2)
Uredbu (EZ) br. 63/2002 Europske središnje banke od 20. prosinca 2001. o statistici kamatnih stopa koje monetarne financijske institucije primjenjuju na depozite i kredite kućanstava i nefinancijskih društava (ESB/2001/18) (2) trebalo bi na odgovarajući način izmijeniti,
DONIJELO JE OVU UREDBU:
Članak 1.
Uvodna rečenica prvog stavka Priloga IV. Uredbi (EZ) br. 63/2002 (ESB/2001/18) zamjenjuje se sljedećim:
„Do referentnog mjeseca prosinca 2003. i uključujući taj mjesec točka 10. Priloga I. glasi:”.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Sastavljeno u Frankfurtu na Majni 23. srpnja 2010.